
Parlamentul  României

Camera  Deputaţilor

	Comisia pentru mediu 
şi echilibru ecologic
       Nr. 4c-27/37/2014
       Plx.651/2013
	
	Comisia pentru industrii şi servicii

    Nr. 4c-3/573/2013                                                                 

    Bucureşti, 29.05.2014


BIROUL PERMANENT AL

CAMEREI DEPUTAŢILOR

Vă înaintăm alăturat Raportul comun asupra propunerii legislative privind modificarea art.6 al Legii serviciului de salubrizare a localităţilor nr.101/2006, transmisă Comisiei pentru mediu şi echilibru ecologic şi Comisiei pentru industrii şi servicii, cu adresa nr. Plx.651 din 16 decembrie 2013.
            În raport cu  obiectul şi conţinutul său, proiectul de lege face parte din categoria legilor ordinare.

                 PREŞEDINTE,                                                       PREŞEDINTE,
       Carmen Ileana MOLDOVAN                                           Iulian IANCU




PARLAMENTUL ROMÂNIEI
CAMERA DEPUTAŢILOR

	Comisia pentru mediu 
şi echilibru ecologic
        Nr. 4c-27/37/2014

        Plx.651/2014
	
	Comisia pentru industrii 
şi servicii

    Nr. 4c-3/573/2013                                                                

    Bucureşti, 29.04.2014


R A P O R T    C O M U N
asupra propunerii legislative privind modificarea art.6 al Legii serviciului de salubrizare a localităţilor nr.101/2006
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic şi Comisia pentru industrii şi servicii, au fost sesizate spre dezbatere în fond, în procedură obişnuită, cu propunerea legislativă privind modificarea art.6 al Legii serviciului de salubrizare a localităţilor nr.101/2006, transmisă cu adresa nr.Plx.651 din 16 decembrie 2013 şi înregistrată la Comisia pentru mediu şi echilibru ecologic cu nr.4c-27/37 din 6 martie 2014 şi respectiv, la Comisia pentru industrii şi servicii cu nr.4c-3/573 din  17 decembrie 2013. 

Senatul în calitate de primă Cameră sesizată, a respins această iniţiativă legislativă  în şedinţa din 10 decembrie 2013.


Propunerea legislativă are ca obiect de reglementare modificarea art.6 alin.(1) lit.k) din Legea serviciului de salubrizare a localităţilor nr.101/2006, cu modificările şi completările ulterioare.
Consiliul Legislativ, a avizat favorabil propunerea legislativă, cu avizul nr.1078 din 7 octombrie  2013, cu observaţii şi propuneri care nu au fost preluate de iniţiator.

Guvernul nu susţine adoptarea acestei propuneri legislative, conform adresei nr. 888 din 08.05.2014.

Comisia juridică, de disciplină şi imunităţi a avizat favorabil iniţiativa legislativă, aviz transmis cu adresa nr.4c-11/1521/din 25.02.2014.

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările şi completările ulterioare, membrii celor două Comisii sesizate în fond  au examinat propunerea legislativă, în şedinţe separate, Comisia pentru mediu şi echilibru ecologic în data de 27 mai 2014, iar Comisia pentru industrii şi servicii în data de 11 februarie 2014.

La dezbateri au fost prezenţi 20 deputaţi din  21 membri ai Comisiei pentru mediu şi echilibru ecologic şi 24 deputaţi din 25 de membri ai Comisiei pentru industrii şi servicii.
În conformitate cu prevederile art.54 şi 55 din Regulamentul Camerei Deputaţilor, republicat, cu modificările şi completările ulterioare, la dezbateri a participat, în calitate de invitat, Doru Ciocan – preşedintele Autorităţii Naţionale de Reglementare pentru Serviciile Comunitare de Utilităţi Publice.
În urma examinării propunerii legislative, a punctelor de vedere transmise de Consiliul Legislativ, Guvern şi comisia avizatoare, membrii celor două comisii au hotărât cu majoritate de voturi (1 vot împotrivă şi 2 abţineri), să propună Plenului Camerei Deputaţilor respingerea propunerii legislative, fiind deja dezbătută, ca amendament la proiectul de Lege pentru modificarea şi completarea Legii serviciului de salubrizare a localităţilor nr.101/2006, adoptat de Camera Deputaţilor în data de 4 februarie 2014. De asemenea, chiar dacă principiul “plăteşti cât arunci” este agreat în unanimitate, acesta nu este însoţit de soluţii tehnice adecvate necesare reglementării modului de stabilire a cantităţilor de deşeuri efectiv aruncate, care să conducă spre relaţii comerciale echilibrate între operator şi beneficiarii serviciului. 
Prin obiectul de reglementare şi conţinutul său, propunerea legislativă face parte din categoria legilor ordinare.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră Decizională.
	PREŞEDINTE,

Carmen Ileana MOLDOVAN
	PREŞEDINTE

Iulian IANCU


	SECRETAR,

Vasile Daniel SUCIU
	SECRETAR,

Sorin TEJU


Consilier parlamentar,                                                                      Consilier parlamentar,                                                                                                                       Iulia Toader                                                                                        Silvia Vlăsceanu

